# Berta Abellán i Marsiñach

Berta Abellán i Marsiñach (Terrassa, 17 d'octubre de 1999) és una pilot de trial catalana. Ha estat cinc vegades subcampiona del món femenina, una vegada campiona d'Europa femenina (2018) i cinc vegades campiona d'Espanya femenina entre el 2016 i el 2021. A banda, integrant l'equip estatal ha guanyat el Trial de les Nacions en categoria femenina els anys 2017, 2019, 2021 i 2022.

## Trajectòria esportiva

Berta Abellán va començar a practicar amb motocicleta a l'edat de 4 anys, quan el seu pare li va regalar una Mecatecno. Al llarg de la seva carrera ha format part de la School of Champions de Gas Gas, de la Sherco Academy, de l'equip Beta Stihl (format exclusivament per noies) i de l'equip oficial de Vertigo. Estudiant i esportista del Centre d'Alt Rendiment de Sant Cugat, va debutar al mundial de trial femení (TrialGP Women) a 14 anys i ben aviat va començar a progressar-hi. Des dels 19 anys ha aconseguit acabar el campionat en segona o tercera posició de forma ininterrompuda.
Des del 2022 competeix al Campionat d'Espanya de trial en la categoria TR3 masculina com a pilot oficial de Scorpa. A les edicions del 2024 i 2025 va guanyar el Women's Trophy al Trial Indoor de Barcelona.

## Palmarès

Font:
    A 1 de gener de 2025
| Any | Motocicleta | C. del Món femení | C. d'Europa femení | TDN femení | C. d'Espanya femení |
| 2013 | Gas Gas | - | - | - | 5a |
| 2014 | Sherco | 11a | - | - | 4a |
| 2015 | Sherco | 7a | - | 3a | 4a |
| 2016 | Beta | 4a | - | 2a | 1a |
| 2017 | Beta | 4a | - | 1a | 1a |
| 2018 | Vertigo | 2a | 1a | 2a | 1a |
| 2019 | Vertigo | 2a | - | 1a | 2a |
| 2020 | Vertigo | 2a | - | - | 1a |
| 2021 | Vertigo | 3a | - | 1a | 1a |
| 2022 | Scorpa | 2a | - | 1a | - |
| 2023 | Scorpa | 2a | - | 2a | - |
| 2024 | Scorpa | 2a | - | 3a | - |
| Total títols | Total títols | 0 | 1 | 4 | 5 |

### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats internacionals guanyats, incloent-hi el TDN

## Referències

* 1 2 «The Rider ...Abellan Berta» (en anglès). trialonline.org. [Consulta: 17 març 2022].
* 1 2 3 «Berta Abellán Marsiñach» (en castellà). bonaigua-trial.com. [Consulta: 17 març 2022].
* ↑ «¡Berta Abellán y Sandra Gómez, subcampeona y tercera del mundo!» (en castellà). prensarfme.com. RFME, 21-09-2020. [Consulta: 17 març 2022].
* ↑ «L'egarenca Berta Abellán es proclama campiona del Trial de les Nacions i acaba tercera al Mundial». terrassadigital.cat, 20-09-2021. [Consulta: 17 març 2022].
* ↑ «Entrevista a Berta Abellán» (en castellà). todotrial.com, 12-04-2019. [Consulta: 17 març 2022].
* ↑ «Berta Abellán. Vull guanyar el mundial de trial». Esport Jove, 2016. [Consulta: 17 març 2022].
* ↑ «Berta Abellán, tercera del món en Trial». monterrassa.cat, 20-09-2021. [Consulta: 17 març 2022].
* ↑ «Dos podis de Berta Abellan en el GP d’Espanya de trial». diarideterrassa.com. Diari de Terrassa, 13-09-2021. [Consulta: 17 març 2022].
* ↑ Tarrida, Lluïsa. «Berta Abellán fa història i guanya el seu primer Women’s Trophy». Món Terrassa, 06-02-2024. Arxivat de l'original el 5 abril 2024. [Consulta: 5 abril 2024].

## Enllaços externs

* Entrevista a Berta Abellán al programa Desmarcats de TVE del 29/11/2021
Campiones d'Europa de trial :
1999 - Iris Krämer
2000 - Iris Krämer
2001 - Iris Krämer
2002 - Laia Sanz
2003 - Laia Sanz
2004 - Laia Sanz
2005 - Laia Sanz
2006 - Laia Sanz
2007 - Laia Sanz
2008 - Laia Sanz
2009 - Laia Sanz
2010 - Laia Sanz
2011 - Laia Sanz
2012 - Rebekah Cook
2013 - Emma Bristow
2014 - Ina Wilde
2015 - Theresa Bäuml
2016 - Theresa Bäuml
2017 - Emma Bristow
2018 - Berta Abellán
2019 - Ingveig Hakonsen
2020
2021 - Minta Alice
2022 - Naomi Monnier
2023 - Alice Minta :